CELEX: 32022D0251
Language: da
Date: 2022-02-21 00:00:00
Title: Rådets afgørelse (FUSP) 2022/251 af 21. februar 2022 om ændring af afgørelse (FUSP) 2018/907 om forlængelse af mandatet for Den Europæiske Unions særlige repræsentant for Sydkaukasus og krisen i Georgien

22.2.2022   
               
               
                  DA
               
               
                  Den Europæiske Unions Tidende
               
               
                  L 41/31
               
            
         RÅDETS AFGØRELSE (FUSP) 2022/251
         af 21. februar 2022
         om ændring af afgørelse (FUSP) 2018/907 om forlængelse af mandatet for Den Europæiske Unions særlige repræsentant for Sydkaukasus og krisen i Georgien
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 33 og artikel 31, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 7. juli 2003 besluttede Rådet at udnævne Den Europæiske Unions særlige repræsentant (EUSR) for Sydkaukasus.
                  
               
                     (2)
                  
                  
                     Rådet vedtog den 13. november 2017 afgørelse (FUSP) 2017/2071 (1)om udnævnelse af Toivo KLAAR til EUSR for Sydkaukasus og krisen i Georgien. EUSR's mandat er blevet forlænget flere gange, senest ved Rådets afgørelse (FUSP) 2021/285 (2), og udløber den 28. februar 2022.
                  
               
                     (3)
                  
                  
                     EUSR's mandat bør forlænges med endnu en periode på seks måneder, og der bør fastlægges et nyt finansielt referencegrundlag for perioden fra den 1. marts 2022 til den 31. august 2022.
                  
               
                     (4)
                  
                  
                     EUSR gennemfører mandatet under forhold, der muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
                  
               VEDTAGET DENNE AFGØRELSE:
         
            Artikel 1
            Afgørelse (FUSP) 2018/907 ændres således:
            
                        1)
                     
                     
                        Artikel 1 affattes således:
                        
                           »Artikel 1
                           Den Europæiske Unions særlige repræsentant
                           Mandatet for Toivo KLAAR som Den Europæiske Unions særlige repræsentant (EUSR) for Sydkaukasus og krisen i Georgien (Sydkaukasus) forlænges indtil den 31. august 2022. Rådet kan beslutte, at EUSR's mandat afsluttes tidligere på grundlag af en vurdering fra Den Udenrigs- og Sikkerhedspolitiske Komité (PSC) og efter forslag fra Unionens højtstående repræsentant for udenrigsanliggender og sikkerhedspolitik (HR).«
                        
                     
                  
                        2)
                     
                     
                        I artikel 5, stk. 1, tilføjes følgende afsnit:
                        »Det finansielle referencegrundlag til dækning af udgifterne i forbindelse med EUSR's mandat for perioden fra den 1. marts 2022 til den 31. august 2022 udgør 1 462 000 EUR.«
                     
                  
                        3)
                     
                     
                        Artikel 14, første afsnit, andet punktum, affattes således:
                        »EUSR forelægger regelmæssige fremskridtsrapporter for Rådet, HR og Kommissionen og en endelig samlet rapport om gennemførelsen af mandatet senest den 31. maj 2022.«
                     
                  
         
            Artikel 2
            Ikrafttræden
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 21. februar 2022.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Rådets afgørelse (FUSP) 2017/2071 af 13. november 2017 om udnævnelse af Den Europæiske Unions særlige repræsentant for Sydkaukasus og krisen i Georgien (EUT L 295 af 14.11.2017, s. 55).
         
            (2)  Rådets afgørelse (FUSP) 2021/285 af 22. februar 2021 om ændring af afgørelse (FUSP) 2018/907 om forlængelse af mandatet for Den Europæiske Unions særlige repræsentant for Sydkaukasus og krisen i Georgien (EUT L 62 af 23.2.2021, s. 51).